text: Børnelokker på spil
  13 november 2015 kl. 14.40
  Syd- og Sønderjyllands Politi advarer mod en børnelokker.
  Politiet har fået en anmeldelse om, at en mand to gange forsøgte at lokke små piger.
  Det skete i går i Sommersted.
  Første gang var kl. ca. 14.15 på Storegade i Sommersted ved tankstationen.
  En otte-årig pige på cykel blev kontaktet af en mand i en sort personbil. Han rullede vinduet ned og tilbød hende en is på tanken.
  Næste gang var kl. 17 på Ingeniørvej i Sommersted ved siden af skaterpladsen, hvor en pige på 12 år kørte på sit løbehjul.
  En mand i en sort personbil, muligvis en BMW, rullede vinduet ned og spurgte pigen, om hun ville med hjem.
  Politiet mener, at der er tale om den samme mand.
  Han beskrives således: 
  Ca. 50 år gammel
  Mørk i huden
  Talte dansk uden dialekt
  Kort mørkt hår med synlige tindinger og grå hår i siden
  Mørkt kort trimmet skæg
  Iført lys ternet skjorte med rød krave.
  Syd- og Sønderjyllands Politi beder forældre være opmærksomme på sagen og stille og roligt tale med deres børn om, at de ikke bør tage mod gaver fra fremmede voksne, følge med dem eller stå ind i en fremmed bil.
  Ved du hvem manden er, hører politiet gerne fra dig på tlf. 114.
  